A rendelet-tervezet elfogadásához
minősített többség szükséges!

1. ELŐTERJESZTÉS
HARC KÖZSÉG ÖNKORMÁNYZATA KÉPVISELŐ-TESTÜLETÉNEK
2026. október 30. napján 1500 órakor tartandó rendkívüli, nyilvános ülésére


Tárgy: Döntés Harc Község Önkormányzata szociális tűzifa juttatás szabályairól szóló 9/2026. (IX. 29.) önkormányzati rendeletének módosításáról
Előterjesztő: Tóth Gábor polgármester	
Előterjesztést készítette, törvényességi ellenőrzést végezte: dr. Herczig Hajnalka jegyző


Tisztelt Képviselő-testület!

2026 szeptember végén beadásra került a települési önkormányzatok szociális célú tüzelőanyag vásárlásához kapcsolódó támogatásra vonatkozó pályázat.
A pályázat tartalmi vizsgálata során a Magyar Államkincstár megállapította, hogy az elfogadott rendelet nem szabályozza a 3 vagy több gyermeket nevelő családok előnyben részesítését a támogatás elosztásánál, továbbá nem pontos a 3.§ (6) bekezdés d) pontja.

A fentiekre tekintettel kiegészítésre kerül a szociális tűzifa juttatás szabályairól szóló 10/2026. (IX. 29.) önkormányzati rendelet 3. § (6) bekezdése egy a 3 vagy több gyermeket nevelő családok előnyben részesítését szabályozó ponttal, illetve pontosításra kerül a d) pont is.

A fentiekre tekintettel az alábbi rendelet-tervezet elfogadását javaslom.

Harc Község Önkormányzata Képviselő-testületének
a szociális tűzifa juttatás szabályairól szóló 9/2026. (IX. 29.) 
önkormányzati rendeletének módosításáról

Harc, 2026. október 22.

      							            	Tóth Gábor sk.
									polgármester








ÁLTALÁNOS INDOKOLÁS 

Harc Község Önkormányzata Képviselő-testületének szociális tűzifa juttatás szabályairól szóló 9/2026. (IX. 29.) önkormányzati rendeletének módosításáról szóló…/2026. (X.30.) rendelet-tervezethez


A jogalkotásról szóló 2010. évi CXXX. törvény 18. §-ában foglaltak szerint eljárva a rendelet-tervezetet az alábbiak szerint indokolom: 

A rendelet meghozatalára a helyi önkormányzatokért felelős miniszter által 2026. évben kiírt a települési önkormányzatok szociális célú tüzelőanyag vásárlásához kapcsolódó támogatás elnyerésére tekintettel van szükség. A támogatásból vásárolt tűzifát kiosztásának, illetve a szociális rászorultságnak a szabályait, az igénylés részletes feltételeit az Önkormányzatnak rendeletben kell szabályoznia.
A rendelet-tervezet összhangban van az európai uniós jogból eredő kötelezettségekkel.
Részletes indokolás
Az 1. §-hoz 
A rendelkezés pontosítja a szociális célú tűzifa juttatás 2026. évi igénylésének feltételeit.

A 2. §-hoz 
Hatályba léptető rendelkezést tartalmaz.


HATÁSVIZSGÁLAT

Harc Község Önkormányzata Képviselő-testületének szociális tűzifa juttatás szabályairól szóló 9/2026. (IX. 29.) önkormányzati rendeletének módosításáról szóló…/2026. (X.30.) rendelet-tervezethez


Társadalmi, gazdasági, költségvetési hatása: nem releváns
Környezeti és egészségügyi következmények: nem releváns
Adminisztratív terheket befolyásoló hatása: nincs
A jogszabály megalkotásának szükségessége: A pályázatban foglalt feltételeknek való megfelelés érdekében.
A jogalkotás elmaradásának következményei: A pályázat alapján elnyert támogatás visszafizetésének lehetősége.
A jogszabály alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

Harc, 2026. október 22.

							dr. Herczig Hajnalka
								jegyző




Harc Község Önkormányzata Képviselő-testületének 10/2026. (X. 30.) önkormányzati rendelete
a szociális tűzifa juttatás szabályairól szóló 9/2026. (IX.29.) önkormányzati rendelet módosításáról
[1] Jelen rendelet megalkotásának célja, hogy pontosítsa a szociális célú tűzifa juttatás 2026. évi igénylésének feltételeit. 
[2] Harc Község Önkormányzatának Képviselő-testülete az Alaptörvény 32. cikk (2) bekezdésében, valamint a szociális igazgatásról és a szociális ellátásokról szóló 1993. évi III. törvény 132. § (4) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:
1. §
A szociális tűzifa juttatás szabályairól szóló 9/2026. (IX. 29.) önkormányzati rendelet 3. § (6) bekezdése helyébe a következő rendelkezés lép:
„(6) A támogatás odaítélésénél előnyben kell részesíteni azt a kérelmezőt, aki
a)	a szociális igazgatásról és szociális ellátásokról szóló 1993. évi III. törvény szerinti aktív korúak ellátására, időskorúak járadékára jogosult, tekintet nélkül annak természetbeni vagy pénzbeli formában történő nyújtására, vagy
b)	települési támogatásra, különösen a lakhatáshoz kapcsolódó rendszeres kiadások viselésével kapcsolatos támogatásra jogosult, vagy
c)	a gyermekek védelméről és a gyámügyi igazgatásról szóló 1997. évi XXXI. törvényben szabályozott rendszeres gyermekvédelmi kedvezményben részesülő, hátrányos helyzetű vagy halmozottan hátrányos helyzetű gyermeket nevelő családban él,
d)	a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény szerinti rokkantsági ellátásban részesül, illetve akinek családjában rokkantsági ellátásban részesülő él,
e)	egyszülős háztartásban neveli gyermekét, gyermekeit,
f)	3 vagy több gyermeket nevelő családban él,
g)	 65 év feletti nyugdíjas, akinek jövedelme nem éri el a szociális vetítési alap legkisebb összegének 530 % - át, egyedül élő esetén a 550 % -át.”
2. §
Ez a rendelet 2026. október 30-án lép hatályba.

